**Az Európai Sokszínűségi Karta Magyarország célkitűzései**

Az **Európai Sokszínűségi Karta** 2004-ben indult kezdeményezés, amely az **Európai Unió munkahelyi diszkrimináció-ellenes, esélyegyenlőséget támogató irányelveit rögzíti és népszerűsíti a foglalkoztatók körében. Jelenleg Európa 27 országában aktív a Sokszínűségi Karta kezdeményezés.** Célja a szemléletformálás, a szervezetek vezetőinek elkötelezése és támogatása a szervezeti sokszínűség megvalósításában, egyúttal inspiráció is a humán erőforrás menedzsment fejlesztésére, újragondolására. **Az Európai Sokszínűségi Karta tagsága lehetőséget biztosít az országok között a jógyakorlatok megismerésére és megosztására, valamint az Európai Unió Sokszínűségi Hónapján való részvételre is.**

A Sokszínűségi Kartát a különböző szervezetek mérettől és típustól függetlenül is aláírhatják, amelyek elhivatottak az egyenlő bánásmód tisztelete, a sokszínű szervezeti kultúra kialakítása mellett, és vállalják a Karta céljai eléréséhez a folyamatos fejlődést.

A sokszínűség nagymértékben hozzájárul a vállalkozások és bármely egyéb szervezet sikeréhez, az innováció és a kreativitás növeléséhez, az új ügyfelek és üzleti és egyéb partnerek bevonásához, a változásokra való gyors reagáláshoz, illetve az Alaptörvényben és a törvényekben meghatározott diszkriminációmentesség betartásához, ezért a Karta aláírói az alábbiakra törekszenek:

1. Elsődleges célunk, hogy a **magyar társadalom sokszínűsége** tükröződjön a munkavállalóink összetételében.
2. Szervezetünk működése a kölcsönös tisztelet és az egyenlő bánásmód értékeire épül, ezért a sokszínűséget és a különbözőségek elfogadását **kiemelt programként** kezeljük.
3. A munkatársi **kapcsolatainkban**, az ügyfelekkel kialakított **partnerségekben**, és az **üzleti környezetünkben** olyan **hosszútávon fenntartható kultúra** előmozdítására törekszünk, amely összhangban van az EU Kartában megfogalmazott értékekkel.
4. Nagy hangsúlyt fektetünk **szervezetünk irányítás**ában az esélyegyenlőség fenntartására, és biztosítjuk, hogy ez tükröződjön **stratégiá**nkban, megvalósuljon a humán erőforrás **folyamatainak** minden aspektusában.
5. **Esélyegyenlőség**et teremtünk és **diszkrimináció-mentesség**et biztosítunk annak érdekében, hogy munkavállalóinkra a mindenki által elfogadott és egységesen alkalmazott értékek és politikák érvényesüljenek. Az egyenlő bánásmód elvére épülő humán erőforrás politikát folytatunk, amely elkerüli a megkülönböztetést nem, faj, bőrszín, életkor, fogyatékosság, szexuális orientáció, vallás vagy politikai nézet alapján.
6. Tájékoztatjuk munkavállalóinkat az egyenlő bánásmód elvének megvalósításával kapcsolatos **jogaikról, kötelezettségeikről és lehetőséget** biztosítunk számukra a munka-magánélet egyensúlyának megteremtésére, az egyéni fejlődésre.
7. Elkötelezzük magunkat, hogy szervezetünkben a sokszínűséget megőrizzük; vállaljuk, hogy üzleti stratégiánkba beépítjük az esélyegyenlőségi, sokszínűségi céljainkat, és nyomon követjük azok megvalósítását.
8. **A társadalmi szemlélet formálása érdekében tájékoztatjuk** munkavállalóinkat, ügyfeleinket és a nyilvánosságot az EU Sokszínűségi Kartához való csatlakozásunkról és legjobb gyakorlatainkról.

**CSATLAKOZÁSSAL JÁRÓ JOGOSULTSÁGOK**

|  |  |
| --- | --- |
| A Tag szervezet neve megjelenik a Karta weboldalán az Aláírók menüben |  |
| Sokszínűségi Karta logót kap  |  |
| Hírlevélben értesül a Sokszínűségi Karta aktualitásairól |  |
| Social média megjelenések a Sokszínűségi Karta csatornáin (hírek, tartalom megküldése után) |  |
| Díjmentes részvétel a HBLF Sokszínűségi Karta rendezvényein, jógyakorlatok megosztása a karta tagok között |  |
| Európai hírek, szakmai anyagok megosztása a EU Karta kapcsán |  |
| Ünnepélyes karta aláíró ceremónián való ingyenes részvétel 1 fő részére. Közös karta oklevél aláírása.(logó feltüntetése, kommunikációban való részvétel) |  |
| EU Sokszínűségi Hónap támogatói felületek biztosítása, az esemény országos kommunikációjában történő részvétel |  |
| EU Karta kapcsán nemzetközi networkben való részvétel lehetősége |  |
| A HBLF Sokszínűségi Karta Munkacsoportjaiban való részvételi lehetőség. |  |
| Partnerhálózat eseményeire szóló meghívás |  |
| **Ft / éves díj** | **10 000 Ft**NGO**50 000 Ft**összes foglalkoztatotti létszáma 50 főnél kevesebb vagy éves nettó árbevétele legfeljebb 1 milliárd forintnak megfelelő forintösszeg**200 000 Ft**összes foglalkoztatotti létszáma 51-2500 fő közötti vagy éves nettó árbevétele 1-50 milliárd forintnak megfelelő forintösszeg.**250 000 Ft**összes foglalkoztatotti létszáma 2501+ fő vagy éves nettó árbevétele 50 + milliárd forintnak megfelelő forintösszeg.A tagsági díj megállapítása a létszám és a nettó árbevétel függvényében történik. |

**LOGÓ HASZNÁLATI NYILATKOZAT ÉS SZABÁLYZAT**

1. A nyilatkozat és szabályzat célja

Jelen nyilatkozat célja, hogy Sokszínűségi Karta Magyarország jelképének (továbbiakban: logó) használatát szabályozza.

2. A nyilatkozat és szabályzat érvényessége

E nyilatkozatot a Sokszínűségi Karta Magyarország Tagjainak követniük kell. A logót a Tag abban az esetben használhatja, ha az évente – fordulónap január 1. - automatikusan megújuló tagsági díjat határidőre megfizette.

3. A logó használatának általános szabályai

A Tagoknak engedélyezve van a logó alkalmazása. A logó használata szabályozva van, melyet minden Tagnak be kell tartani.

* A Tag jogosult a logót nyomtatványain (fejléces papírjain, cégbemutató anyagain, stb.), honlapján, propaganda anyagaiban feltüntetni jelen szabályzat előírásait betartva.
* Ha a Tag nem csak nyomtatványokon, honlapján kívánja alkalmazni a logót, ehhez a HBLF Sokszínűségi Karta Magyarország hozzájárulása szükséges, ha egyebekben nem sértené jelen szabályzat előírásait.
* A logót tilos használni terméken, vagy annak csomagolásán.
* Ha a Tag hivatkozik a Sokszínűségi Karta Magyarország tagságára, ne tegyen félrevezető nyilatkozatot, ne használja a logót vagy egy részét félrevezetően.
* Tag nem hivatkozhat a Sokszínűségi Karta Magyarország tagságára olyan tevékenységében, amire a tagság nem vonatkozik.
* Tag szervezet csak a tagsági díjjal fedezett időszakban használhatja a logót.

4. A Sokszínűségi Karta Magyarország tagságára való hivatkozás szabályai

Ha a szervezet nem a logó alkalmazásával kívánja jelezni a Sokszínűségi Karta Magyarország tagságára státusát, akkor ezt a következő meghatározás használatával teheti:

A Hungarian Business Leaders Forum által működtetett Sokszínűségi Karta Magyarország Tagvállalata.

5. A logó ábrázolási formája

A logót csak a Mellékletben meghatározott alakban, színben (esetleg színezetlen változatban: teljesen fekete vagy teljesen fehér), és arányosan nagyított, vagy kicsinyített méretben szabad ábrázolni.

6. Egyéb rendelkezések

A logó használatáért külön díjat fizetni nem kell, az be van építve a tagsági díjba. A logó használatával, és a tanúsított státusra való hivatkozással kapcsolatos, jelen dokumentumban nem szabályozott kérdésekben állásfoglalásra a HBLF jogosult.

**Alulírott …………………………………..………………………………..……………………………….. aláírásommal igazolom, hogy elfogadom a LOGÓ HASZNÁLATI NYILATKOZAT ÉS SZABÁLYZAT-ban leírtakat.**

Budapest, 2025.

…………………..…………………………………

hivatalos aláírás

**NYILATKOZAT**

Alulírottak kijelentjük, hogy cégünk a Sokszínűségi Karta Magyarország teljes jogú tagja kíván lenni. Tudomásul vesszük, hogy a Sokszínűségi Karta Magyarország teljes jogú tagok évente automatikusan megújuló éves tagsági díja .................. Ft.

**A Tagság fordulónapja minden év január 1.**

A tagsági jogviszony megszűnik: a tag kilépésével, a tag halálával vagy jogutód nélküli megszűnésével.

A tag vállalja, hogy a tagdíj összegét a nyilatkozat aláírását és a számla kézhezvételét követő **8**. munkanapig átutalja a HBLF Kereskedelmi és Hitelbank Zrt-nél vezetett 10200885-32619243-00000000 számú számlájára.

**A csatlakozáshoz és további együttműködéshez adatainkat feltöltjük a** [**CSATLAKOZÁSI ŰRLAPON KERESZTÜL:**](https://forms.office.com/e/zk4Py6ZTRw?origin=lprLink)



Budapest, 2025.

 ----------------------------------------------

hivatalos aláírás